《题耕岩草堂图为沈樗崖山人》
清代·严遂成

河边石人眼一只，翟泉鹅二苍白色。剿饷练饷名无实，六隅四白空豢贼。

墨缞据坐中枢堂，三疏抗论直臣直，帝阍沉沉日月黑。

鼎湖大去庙祏空，一马渡江鱼非龙。春灯蟋蟀狮子赚，持此筹国何从容。

汉起黄巾赦钩党，小朝廷反张罗网。网尽东林复社人，报复私仇忘板荡。

但见苍鹰击殿飞，谁防铁骑横江上。耕岩名在刊章中，弋者何篡冥冥鸿。

破家无事容张俭，亡命幡然窜蔡邕。金华山深瑶草秀，有流可枕石可漱。

乱定草堂归去来，白发如新面已绉。彭泽松菊认宋遗，武陵衣冠袭秦旧。

文孙墨妙绘作图，展卷一片烟模糊。君不见洛阳铜驼卧荆棘，玉津金谷青芜国。

此堂独作鲁灵光，不受昆明劫灰蚀。他年宛水去扬船，门巷依稀梦饱经。

其旁定种冬青树，其下应修野史亭。

作者简介：严遂成（1694—?）约清高宗乾隆初（1736年前后）在世，字崧占（一作崧瞻），号海珊，乌程(今浙江湖州)人。雍白二年（1724）进士，官山西临县知县。乾隆元年（1736）举“博学鸿词”，值丁忧归。后补直隶阜城知县。迁云南嵩明州知府，创办凤山书院。后起历雄州知州，因事罢。在官尽职，所至有声。复以知县就补云南，卒官。